ದಿ ಜಾಕ್‌ಸನ್ಸ್‌ ವಾದ್ಯವೃಂದದಿಂದ ಅಬ್ದುಲ್‌ ಪತ್ತೆಹಚ್ಚಲ್ಪಟ್ಟು ಬೆಳಕಿಗೆ ಬಂದಳು. ವಾದ್ಯವೃಂದದ ಕೆಲವೊಂದು ಸದಸ್ಯರು ಲಾಸ್‌ ಏಂಜಲೀಸ್‌ ಲೇಕರ್‌ನ ಆಟವೊಂದರಲ್ಲಿ ಅವಳನ್ನು ಗಮನಿಸಿದ ನಂತರ ಇದು ಸಂಭವಿಸಿತ್ತು. ಸದರಿ ವಾದ್ಯವೃಂದದ "ಟಾರ್ಚರ್‌" ಎಂಬ ಹೆಸರಿನ ಏಕಗೀತೆಯ ಧ್ವನಿಮುದ್ರಿಕೆಯ ವಿಡಿಯೋ ಆವೃತ್ತಿಗೆ ನೃತ್ಯ ಸಂಯೋಜನೆ ಮಾಡಲು ಅವಳು ಒಪ್ಪಂದವೊಂದಕ್ಕೆ ಸಹಿಹಾಕಿದಳು. ಈ ಕುರಿತಾದ ಕ್ಷಣಗಳನ್ನು ನಂತರದಲ್ಲಿ ಅಬ್ದುಲ್‌ ನೆನಪಿಸಿಕೊಳ್ಳುತ್ತಾ, "ಹೇಗೆ ನೃತ್ಯಮಾಡುವುದು ಎಂಬುದನ್ನು ಜಾಕ್‌ಸನ್ಸ್‌ ತಂಡದವರಿಗೆ ಹೇಗೆ ಹೇಳುವುದು ಎಂಬುದೇ ನನ್ನ ಏಕೈಕ ಸಮಸ್ಯೆಯಾಗಿತ್ತು. ಏನೆಲ್ಲಾ ವಾಡಿಕೆಯ ಅನುಕ್ರಮಗಳನ್ನು ಪಾಲಿಸಬೇಕು ಎಂಬುದನ್ನು ಅವರಿಗೆ ನಾನು ಹೇಗೆ ಹೇಳುತ್ತಿದ್ದೆ ಎಂದು ಊಹಿಸಿಕೊಳ್ಳಿ. ನಾನು ಚಿಕ್ಕವಳಾಗಿದ್ದೆ ಮತ್ತು ಗಾಬರಿಗೊಂಡಿದ್ದೆ. ಆ ಹಂತವನ್ನು ಹೇಗೆ ದಾಟಿಕೊಂಡು ಬಂದೆ ಎಂದು ನನಗೇ ನಂಬಲಾಗುತ್ತಿಲ್ಲ" ಎಂದು ಹೇಳಿದಳು. ಸದರಿ ವಿಡಿಯೋದಲ್ಲಿನ ಯಶಸ್ವೀ ನೃತ್ಯ ಸಂಯೋಜನೆಯು, ಅಬ್ದುಲ್‌ ಪಾಲಿಗೆ ಅಂದು ಹೊಸ ವೃತ್ತಿಜೀವನವಾಗಿದ್ದ ಸಂಗೀತದ ವಿಡಿಯೋಗಳಲ್ಲಿನ ನೃತ್ಯಸಂಯೋಜಕಿಯ ಕೆಲಸವನ್ನು ಮುಂದುವರಿಸಿಕೊಂಡು ಹೋಗುವಲ್ಲಿ ಅನುವುಮಾಡಿಕೊಟ್ಟಿತು. ಜಾಕ್‌ಸನ್ಸ್‌ ವಾದ್ಯವೃಂದದ "ವಿಕ್ಟರಿ" ಪ್ರವಾಸಕ್ಕೆ ಸಂಬಂಧಿಸಿದ ನೃತ್ಯಸಂಯೋಜಕಿಯಾಗಿ ಅಬ್ದುಲ್‌ ಆಯ್ಕೆಗೊಂಡಿದ್ದ ವಿಡಿಯೋದ ಯಶಸ್ಸೂ ಸಹ ಇದಕ್ಕೆ ಕಾರಣವಾಗಿತ್ತು.

1980ರ ದಶಕದಾದ್ಯಂತ ಹಲವಾರು ಗಾಯಕ-ಗಾಯಕಿಯರಿಗೆ ಸಂಬಂಧಿಸಿದ ವಿಡಿಯೋಗಳಿಗೆ ಅಬ್ದುಲ್‌ ನೃತ್ಯಸಂಯೋಜನೆಯನ್ನು ಮಾಡಿದಳು. ಜನೆಟ್‌ ಜಾಕ್‌ಸನ್‌ಳ "ಕಂಟ್ರೋಲ್‌" ವಿಡಿಯೋದ ಅವಧಿಯಲ್ಲಿ ಅವಳಿಗಾಗಿ ನೃತ್ಯ ಸಂಯೋಜಿಸಿದ ಅನೇಕ ವಿಡಿಯೋಗಳೂ ಇದರಲ್ಲಿ ಸೇರಿದ್ದವು. 1995ರಲ್ಲಿ, "ಪೌಲಾ ಅಬ್ದುಲ್‌'ಸ್‌ ಗೆಟ್‌ ಅಪ್‌ ಅಂಡ್‌ ಡಾನ್ಸ್‌!" ಎಂಬ ಶೀರ್ಷಿಕೆಯ ಒಂದು ನೃತ್ಯ ತಾಲೀಮಿನ ವಿಡಿಯೋವನ್ನು ಅಬ್ದುಲ್‌ ಬಿಡುಗಡೆ ಮಾಡಿದಳು. 2003ರಲ್ಲಿ DVD ಸ್ವರೂಪದಲ್ಲಿ ಮರು-ಬಿಡುಗಡೆಗೊಂಡ ಈ ವಿಡಿಯೋ, ಒಂದು ವೇಗದ-ಗತಿಯ ಹಿಪ್‌-ಹಾಪ್‌ ಶೈಲಿಯ ತಾಲೀಮನ್ನು ಒಳಗೊಂಡಿತ್ತು. 1998ರಲ್ಲಿ "ಕಾರ್ಡಿಯೋ ಡಾನ್ಸ್‌" ಎಂಬ ಶೀರ್ಷಿಕೆಯ ಎರಡನೇ ವಿಡಿಯೋವೊಂದನ್ನು ಅವಳು ಬಿಡುಗಡೆ ಮಾಡಿದಳು (DVD ಸ್ವರೂಪದಲ್ಲಿ ಇದು 2000ನೇ ಇಸವಿಯಲ್ಲಿ ಮರು-ಬಿಡುಗಡೆಯಾಯಿತು). 2005ರ ಡಿಸೆಂಬರ್‌ನಲ್ಲಿ, "ಕಾರ್ಡಿಯೋ ಚೀರ್‌" ಎಂಬ ಶೀರ್ಷಿಕೆಯನ್ನು ಹೊಂದಿದ್ದ, ಪ್ರೋತ್ಸಾಹ ನೀಡುವ ಮುಂದಾಳತ್ವದ/ಯುಕ್ತತೆಯ/ನೃತ್ಯದ DVD ಸರಣಿಯೊಂದನ್ನು ಅಬ್ದುಲ್‌ ಬಿಡುಗಡೆ ಮಾಡಿದಳು. ಪ್ರೋತ್ಸಾಹ ನೀಡುವ ಮುಂದಾಳತ್ವ ಹಾಗೂ ನೃತ್ಯದೊಂದಿಗೆ ತೊಡಗಿಸಿಕೊಂಡಿರುವ ಮಕ್ಕಳು ಹಾಗೂ ಹದಿಹರೆಯದ ಹುಡುಗಿಯರಿಗಾಗಿ ಇದನ್ನು ಮಾರುಕಟ್ಟೆಗೆ ಬಿಡಲಾಗಿದೆ.

ಚಲನಚಿತ್ರ ರಂಗದಲ್ಲಿಯೂ ಅಬ್ದುಲ್‌ ನೃತ್ಯಸಂಯೋಜನೆಯನ್ನು ಮಾಡಿದ್ದು, "ಬಿಗ್‌" ಚಿತ್ರದಲ್ಲಿನ ಟಾಮ್‌ ಹ್ಯಾಂಕ್ಸ್‌ನ ಪಾತ್ರವನ್ನು ಒಳಗೊಂಡಿರುವ ಒಂದು ದೈತ್ಯ ಕೀಲಿಮಣೆಗೆ (ಕೀಬೋರ್ಡ್‌) ಸಂಬಂಧಿಸಿದ ಸನ್ನಿವೇಶಗಳನ್ನು ಅವಳು ಸಂಯೋಜಿಸಿದ್ದಾಳೆ. ಅವಳ ಕಾರ್ಯ ನಿರ್ವಹಣೆಯಿರುವ ಇನ್ನಿತರ ಚಲನಚಿತ್ರಗಳೆಂದರೆ, "ಕಮಿಂಗ್‌ ಟು ಅಮೆರಿಕಾ" , "ಆಕ್ಷನ್‌ ಜಾಕ್‌ಸನ್‌" , "ಜೆರ್ರಿ ಮ್ಯಾಗೈರ್‌," "ದಿ ರನಿಂಗ್‌ ಮ್ಯಾನ್‌," "ಅಮೆರಿಕನ್‌ ಬ್ಯೂಟಿ (1999 ಚಲನಚಿತ್ರ)," "ಕಾಂಟ್‌ ಬೈ ಮಿ ಲವ್‌ (ಚಲನಚಿತ್ರ)" , ಮತ್ತು ಆಲಿವರ್‌ ಸ್ಟೋನ್‌‌‌‌ನ, "ದಿ ಡೋರ್ಸ್‌." 
ದೂರದರ್ಶನದಲ್ಲಿ ಅವಳು ತೊಡಗಿಸಿಕೊಂಡಿರುವ ಉದಾಹರಣೆಗಳಲ್ಲಿ "ದಿ ಟ್ರೇಸಿ ಉಲ್‌ಮನ್‌ ಷೋ," ಅಮೆರಿಕಾದ ಸಂಗೀತ ಪ್ರಶಸ್ತಿಗಳು, ಅಕಾಡೆಮಿ ಪ್ರಶಸ್ತಿಗಳು ಸೇರಿವೆ. ಅಷ್ಟೇ ಅಲ್ಲ, 2005–2006 NFL ಋತುವಿನ ಅವಧಿಯಲ್ಲಿ ಬಿತ್ತರಗೊಂಡ ಜನಪ್ರಿಯವಾದ ಬರ್ಗರ್‌ ಕಿಂಗ್‌ ದೂರದರ್ಶನ ಜಾಹೀರಾತುಗಳ ಒಂದು ಸರಮಾಲೆಯಲ್ಲಿ ಕಂಡುಬಂದಂತೆ ದಿ ಕಿಂಗ್ಸ್‌ ಟಚ್‌ಡೌನ್‌ ಸೆಲೆಬ್ರೇಷನ್‌ನಂಥ ಹಲವಾರು ಜಾಹೀರಾತುಗಳಲ್ಲಿಯೂ ಅವಳು ತನ್ನ ಕೊಡುಗೆಯನ್ನು ಸಲ್ಲಿಸಿದ್ದಾಳೆ.

"ಹೆಡ್‌ ಓವರ್‌ ಹೀಲ್ಸ್‌" ಯುಗ (1995–1996)
"ಅಮೆರಿಕನ್‌ ಐಡಲ್‌" (2002–2009)
ನೃತ್ಯ ಮತ್ತು ನೃತ್ಯ ಸಂಯೋಜನೆಯ ಯುಗ (1982–1986)
"ಫಾರೆವರ್‌ ಯುವರ್‌ ಗರ್ಲ್‌" ಯುಗ (1987–1990)